Številka: 012-11/2025-3340-1

Datum: 18. 2. 2025

Na podlagi prvega odstavka 5. člena Pravilnika o strokovnih komisijah (Uradni list RS, št. 125/22) Ministrstvo za kulturo objavlja

**Javno povabilo Ministrstva za kulturo** **za 2 dodatna člana**

**v stalni strokovni komisiji za področje kulturne dejavnosti manjšinskih in ranljivih družbenih skupin**

Ministrstvo za kulturo poziva vse zainteresirane kandidate, da podajo kandidaturo za članstvo v navedeni stalni strokovni komisiji.

Rok za oddajo prijav je do vključno 5. marca 2025.

Uporabljeni izrazi, zapisani v moški slovnični obliki, so uporabljeni kot nevtralni za vse spole.

Kandidat za člana strokovne komisije mora izpolnjevati naslednje pogoje:

* je seznanjen z vsebino Pravilnika o strokovnih komisijah (Uradni list RS, št. 125/22);
* je strokovnjak s področja kulturne dejavnosti manjšinskih in ranljivih družbenih skupin (to je italijanske in madžarske narodne skupnosti, romske skupnosti, nemško govoreče etnične skupine, senzorno oviranih ali pripadnikov narodnih skupnosti narodnosti nekdanje Socialistične federativne republike Jugoslavije);
* redno spremlja področje kulturne dejavnosti manjšinskih in ranljivih družbenih skupin v Republiki Sloveniji, še posebej pa področje kulturne dejavnosti pripadnikov narodnih skupnosti narodnosti nekdanje Socialistične federativne republike Jugoslavije;
* pozna delovanje različnih organizacijskih oblik (javnih zavodov, nevladnih organizacij, samozaposlenih idr.) na področju delovanja strokovne komisije za področje kulturne dejavnosti manjšinskih in ranljivih družbenih skupin;
* ima sposobnost objektivnega strokovnega argumentiranja in pisnega izražanja v slovenskem jeziku.

Kandidat za dodatnega člana stalne strokovne komisije izrazi interes s pisno prijavo, ki jo sestavljajo naslednji dokumenti:

* življenjepis (v Europass ali drugi obliki) s kratkim opisom delovnih izkušenj in referenc, iz katerih so razvidni strokovno poznavanje področja dela stalne strokovne komisije in delovne izkušnje s področja (dokazila so lahko medijski zapisi, bibliografija, kritiške objave, študije, monografije, priporočila ali druga relevantna dokazila za posamezno področje);
* kratko motivacijsko pismo;
* izjava, da izpolnjuje pogoje za imenovanje (izjava je priloga 1 tega javnega povabila);
* izjava, s katero dovoljuje obdelavo in uporabo svojih osebnih podatkov, vendar izključno z namenom in v zvezi s postopkom imenovanja (priloga 2 tega javnega povabila);
* soglasje za imenovanje v stalno strokovno komisijo (priloga 3 tega javnega povabila).

Ministrica za kulturo pri imenovanju članov stalnih strokovnih komisij upošteva strokovnost in nepristranskost, geografsko razpršenost delovanja kandidatov, uravnoteženo zastopanost po spolih in starosti ter skupen nabor strokovnih znanj in izkušenj iz različnih zvrsti področja ter delovnih in organizacijskih oblik delovanja.

Člani stalne strokovne komisije so upravičeni do plačila za svoje delo, znesek plačila je odvisen od števila sej, števila in zahtevnosti obravnavanih vlog oz. zadev ter drugih dejavnikov, ki vplivajo na način in obseg dela.

Število, sestavo, trajanje mandata, naloge, način dela in financiranje strokovnih komisij natančneje določa [Pravilnik o strokovnih komisijah](https://pisrs.si/pregledPredpisa?id=PRAV14791) (Uradni list RS, št. 125/22 in 106/24).

V postopku javnega povabila ni možnosti vlaganja pravnih sredstev. Po imenovanju bodo imena in priimki članov stalne strokovne komisije za področje kulturne dejavnosti manjšinskih in ranljivih družbenih skupin objavljeni na spletnih straneh Ministrstva za kulturo.

Kontaktna oseba za dodatna pojasnila v času uradnih ur Ministrstva za kulturo:

Marjeta Preželj, elektronski naslov: marjeta.prezelj@gov.si, telefon: 01 369 58 88.

Kandidat pošlje prijavo z vsemi navedenimi prilogami v zaprti ovojnici z označbo: »Prijava za članstvo v stalni strokovni komisiji za področje kulturne dejavnosti manjšinskih in ranljivih družbenih skupin« na naslov: Ministrstvo za kulturo, Maistrova 10, 1000 Ljubljana, do vključno 5. 3. 2025. Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat označbo navede v vrstici »Zadeva«.

Vljudno vabljeni k oddaji kandidatur.

Dr. Asta Vrečko

ministrica